**ОБЩИНА РАДНЕВО – ОБЛАСТ СТАРА ЗАГОРА**



**Информация относно управлението на негодните за употреба батерии и акумулатори, генерирани от домакинствата (НУБА).**

Събирането на негодни за употреба батерии и акумулатори (НУБА), генерирани от домакинствата и от жителите на община Раднево се извършва от Организацията по оползотворяване на този вид отпадъци „ЕКОБАТЕРИ” АД, с която Община Раднево има сключен договор. Събирането на НУБА се извършва чрез съдове, разположени на територията на търговски и административни сгради, вкл. сградата на общинска администрация, учебни заведения и във всички кметства на общината. Разположените съдове за негодни за употреба батерии се събират по определен от Общината график.

 „Негодна за употреба батерия или акумулатор“ е батерия или акумулатор, която не може да бъде използвана за целите, за които е произведена, и е отпадък по смисъла на разпоредбите на Закона за управление на отпадъците.

Батериите са неразделна част от нашето всекидневие. Те са най-страшните замърсители на околната среда, когато ги изхвърляме в кофата за боклук. Батериите съдържат тежки метали като живак, кадмий, олово, цинк и никел, които оказват вредно въздействие върху околната среда и човека, когато се изхвърлят в съдовете за битови отпадъци. Чрез общия поток отпадъци попадат в почвите и водите.

Разделното събиране на тези отпадъци има две основни цели:

• Екологична - опазване на въздуха, почвата, водата и здравето, чрез предотвратяване попадането на опасни вещества в околната среда.

• Икономическа – повторно се използват суровините, извлечени от негодните за употреба батерии и акумулатори в производството на нови такива. Спестяват се природните ресурси.

Не изхвърляйте батериите с общия отпадък, използвайте съдовете за негодни за употреба батерии, които са разположени на територията на община Раднево.

Автомобилните акумулатори се предават на местата, от които са закупени.

Извозването и обезвреждането на този вид отпадък се осъществява от подизпълнител – ДК „СОФТРЕЙД“ ЕООД. Повече информация за системата за събиране и обезвреждане на НУБА можете да намерите на адрес: <http://www.ecobatterybg.com/>.

 Списък на площадките на територията на град Раднево, където гражданите от населените места на Общината могат да предават възмездно този специфичен поток от отпадъци:

|  |  |  |  |  |  |  |
| --- | --- | --- | --- | --- | --- | --- |
| **Фирма:** | **Адрес:** | **Лице за контакти:** | **Регистрационен документ за транспортиране:** | **Разрешително:** | **Площадка:** | **Вид отпадък:** |
| **„Бул Крис Ник - 09“ ЕООД,** **град Раднево** | **град Раднево,****ул. „Димитър Благоев“ №13,Ап5** | **GSM:087952611 Калин Калинов** | **№13-РД-453-00/30.10.2018 г.** | **№13-ДО-436-03/19.10.2018 г.** | **Площадка гр. Раднево****УПИ №XIII-191,кв.144** | **ИУМПС,ОЧЦМ, НУБА, ИУЕЕО** |
| **„ИРИДА’’ ООД,****град Раднево** | **град Раднево,****ул.„Георги Димитров“ №2** | **GSM:0893476677,****0877764898****Васил Василев** | **№13-РД-199-00/23.01.2013 г.** | **№13-ДО-471-00/05.03.2013 г.** | **Площадка гр. Раднево****УПИ №XXVIII-197,кв.52** | **ИУМПС,ОЧЦМ, НУБА,ИУЕЕО** |
|  „**ДИАМАНТ 6“ ЕООД,****град Раднево**  | **град Раднево,****ул.“Георги Димитров"№2** | **GSM:0892213500 Васил Василев** |  | **№13-РД- 198-00/23.01.2013 г.** |  | **опаковки, НУБА, маслени филтри и др.** |



 Екологосъобразното управление на отпадъците от батерии и акумулатори (НУБА) защитава човешкото здраве и околната среда, като същевременно съдейства за запазването на природните ресурси.